
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στο Αλεποχώρι Μεγαρίδας 
Αττικής για αρχαιολογικούς σκοπούς. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός περιοχών στους δήμους Θεσσαλονίκης, Καλαμαριάς, 
Αμπελοκήπων, Συκεών, Σταυρούπολης, Νεάπολης, Ευόσμου, 
Πολίχνης, Ελευθερίου, Μενεμένης, Πυλαίας, Τριανδρίας, Αγίου 
Παύλου (Ν. Θεσσαλονίκης) για την κατασκευή υπέργειων εστε- 
γασμένων χώρων στάθμευσης αυτοκινήτων άνω των 80 θέ¬ 
σεων. 2 

ΑΠΟΦΑΣΕΙΣ 

Τροποποίηση του ρυμοτομικού σχεδίου πόλης Ελασσόνας Ν. Λάρι¬ 
σας στα Ο.Τ. 320Β και Γ. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 722 ( 1 ) 

Αναγκαστική απαλλοτρίωση ακινήτων στο Αλεποχώρι Μεγαρίδας Ατ¬ 
τικής για αρχαιολογικούς σκοπούς. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Αφού έλαβε υπόψη: 

1. Τις διατάξεις του Ν.Δ. 797/1971 περί αναγκαστικών απαλλοτρι¬ 


ώσεων « συνδυασμό με τις διατάξεις του Β.Δ. αριθ. 139/1971 περί 
αρμοδιότητος των Νομαρχών για την κήρυξη ορισμένων αναγκαστικών 
απαλλοτριώσεων. 

2. Τις διατάξεις του άρθρου 1 του Νόμου Β.Ρ.Ξ.Ζ./1893 περί ανα¬ 
γκαστικών απαλλοτριώσεων ακινήτων προς συντήρηση ή ανεύρεση αρ¬ 
χαιοτήτων. 

3. Την από 13.2.90 γνωμοδότηση από την συνεδρίαση του Κεντρι¬ 
κού Αρχαιολογικού Συμβουλίου με αριθ. πράξεως 6/90. 

4. Το έγγραφο αριθ. Φ.369/44892/17.9.91 του Τπουργείου Πο¬ 

λιτισμού και Επιστημών, Τμήμα Απαλλοτριώσεων, με το οποίο ζητά 
την κήρυξη αναγκαστικής απαλλοτρίωσης ακινήτου στο Αλεποχώρι 
Μεγαρίδας, αποφασίζουμε: ’ 

_ Κηρύσσουμε την αναγκαστική απαλλοτρίωση ακινήτων, λόγω δημο¬ 
σίας ωφελείας και ειδικότερα για την προστασία, προβολή και ανάδειξη 
του αρχαιολογικού χώρου της Ακρόπολης των Αρχαίων Παγών έκτα- 
σης εμβαδού 3548,85 τ.μ. στην περιοχή Αλεποχώρι Μεγαρίδας που 
φαίνονται με τα στοιχεία Α, Β, Γ, Δ, Ζ, Η, Α στο κτηματολογικό διά¬ 
γραμμα με αρ. 102446/13.3.91 υπό κλίμακα 1:500 και στον αντί¬ 
στοιχο επ’ αυτού κτηματολογικό πίνακα της Δ/νσης Αρχαιοτήτων του 
Τπουργείου Πολιτισμού και Επιστημών που συνέταξε στις 13.3.91 ο 
Μηχανικός Θ. Καλαμπάκος και θεωρήθηκε στις 18.3.91 από τον 
Προϊστάμενο της Υπηρεσίας Αποτυπώσεων και Συντηρήσεων Κτιρίων 
του Τ.Α.Π.Α. Ηλία Μαυροδόντη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι Ισιδ. και Νικ. Πανταζής. 

Η απαλλοτρίωση κηρύσσεται υπέρ του Ελληνικού Δημοσίου και με 
δαπάνη του Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1991 
Ο Νομάρχης 

ΑΘ. ΜΠΟΤΡΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός περιοχών στους δήμους Θεσσαλονίκης, Καλαμαριάς, 
Αμπελοκήπων, Συκεών, Σταυροϋπολης, Νεάπολης, Ευόσμου, Πολί¬ 
χνης, Ελευθερίου, Μενεμένης, Πυλαίας, Τριανδρίας, Αγίου Παύλου 
(Ν. Θεσσαλονίκης) για την κατασκευή υπέργειων εστεγασμένω χώ¬ 
ρων στάθμευσης αυτοκινήτων άνω των 80 θέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 "Περί 

επιβολής υποχρεώσεων προς δημιουργία χώρων στάθμευσης αυτοκινή¬ 
των .κλπ.» (Α'/194), όπως προστέθηκε με την παρ. 1 του άρθρου 

97 του Ν. 1892/1990 «Για τον εκσυγχρονισμό και την ανάπτυξη και 
άλλες διατάξεις» (Α'/ΙΟΙ). 

2. την 4/συν. 1 η/11.1.1991 γνωμοδότηση της Εκτελεστικής Επι¬ 
τροπής του Οργανισμού Θεσσαλονίκης. 

3. Την 496/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφσίζουμε: 

Άρθρο 1 

Καθορίζονται περιοχές στους δήμους Θεσσαλονίκης, Καλαμαριάς, 
Αμπελοκήπων, Συκεών, Σταυρούπολης, Νεάπολης, Ευόσμου, Πολί¬ 
χνης, Ελευθερίου, Μενεμένης, Πυλαίας, Τριανδρίας και Αγίου Παύλου 
(Ν. Θεσσαλονίκης), εντός των οποίων εφαρμόζονται οι διατάξεις του Ν. 
880/1979 (Α'/58) για την κατασκευή υπέργειων εστεγασμένων χώ¬ 
ρων στάθμευσης αυτοκινήτων άνω των 80 θέσεων ως εξής: 

I. Δήμος Θεσσαλονίκης. Καθορίζονται περιοχές, για συνολικό αριθμό 
12.200 θέσεων στάθμευσης, ως εξής: 

Περιοχή Ια, για συνολικό αριθμό 3.700 θέσεων στάθμευσης, που 
εκτείνεται στα Α, Β και Γ Δημοτικά Διαμερίσματα του Δήμου Θεσσαλο¬ 
νίκης, περικλειομένη απο τις οδούς: 

Λεωφόρος Νίκης - Ν. Γερμανού - Αγγελάκη - Εθνικής Αμύνης από 
Πλατεία Συντριβανιού μέχρι διασταύρωση με οδό Αγίου Δημητρίου - 
Γεωργ. Βιζυηνού - Περ. Βυζουκίδη - Στ. Κυριακίδη - Καστοριάς - 
Σκουφά - Βιζυηνού - Αδριανουπόλεως - Όριο Δήμων Θεσσαλονίκης και 
Αγ. Παύλου απο Αδριανουπόλεως μέχρι Αγίου Δημητρίου - Ολυμπιά- 
δος - Αρχαία Τείχη από Πλατεία Νικ. Μουσχουντή μέχρι Ελ. Βενιζέλου 
- Επταπυργίου - Αγράφων - Όριο Δήμων Θεσσαλονίκης και Συκεών 
κατά μήκος των Αρχαίων Τειχών, Μετεώρων, Μακεδονομάχων, Αμα- 
λιάδος, Καύκασού - Όριων Δήμου Θεσσαλονίκης και Νεαπόλεως κατά 
μήκος των οδών Πριάμου και Λαγκαδά - Όριο Δήμων Θεσσαλονίκης 
και Αμπελοκήπων κατά μήκος των οδών Κουτήφαρη, Κατσάνη, Αγίων 
Πάντων, Χαλκοκονδύλη, Λεωφόρος Καλλιθέας, Αλκιβιάδου - Οριο 
Δήμων Θεσσαλονίκης και Μενεμένης κατά μήκος των οδών Βασ. Κων¬ 
σταντίνου, Μοναστηριού, Βασ. Γεωργίου, Γιαννιτσών - Μαντείων - 
Δάφνης - Παλαιού Σιδ. Σταθμού - Δευκαλίωνος - Όριο Οργανισμού Λι- 
μένος Θεσσαλονίκης - μέχρι κόμβου Δικαστηρίων - Κουντουριώτη - 
Αξιού - Αβέρωφ - Ναυάρχου Βότση - Νίκης (Βασ. Κων/νου), όπως η 
περιοχή αυτή φαίνεται περικλειόμενη με κόκκινη γραμμή στο σχετικό 
πρωτότυπο διάγραμμα σε κλίμακα 1:10.000. 

Περιοχή Ιβ, για συνολικό αριθμό 8.500 θέσεως στάθμευσης, που 
εκτείνεται στα Δ' και Ε' Δημοτικά Διαμερίσματα του Δήμου Θεσσαλονί¬ 
κης, περικλειόμενη από τις οδούς: 

Καυταντζόγλου - Έδισσον - Λεωφόρος Μεγάλου Αλεξάνδρου μέχρι 
διασταύρωση με οδό Αργοναυτών - Οριο Δήμων Θεσ/νίκης και Καλα¬ 
μαριάς κατα μήκος των οδών Αργοναυτών, Θεμ. Σοφούλη, Καθηγ. 
Ρωσίδη, Μητροπολίτου Κυδωνιών Γρηγορίου, Βασ. Όλγας, Αιγαίου - 
Προέκταση οδού Αιγαίου - Μιχ. Ψελλού - Αναξιμάνδρου - Αιακού - 
Όριο Δήμων Θεσσαλονίκης και Πυλαίας απο Αιακού μέχρι Κονίτσης - 
Αλεξ. Σπανού - Αγγελοπούλου - Κισσού - Πολυγνώστου - Ολύνθου - 
Όριο Δήμων Θεσσαλονίκης και Τριανδρίας κατά μήκος των οδών Ορ¬ 
τανσίας, Αμοργού - Αγ. Δημητρίου από διασταύρωση με Πολυτεχνείου 
μέχρι διασταύρωση με οδό Καυταντζόγλου, όπως η περιοχή αυτή φαί¬ 
νεται περικλειόμενη με κόκκινη γραμμή στο ίδιο ως άνω διάγραμμα. 

II. Δήμος Καλαμαριάς: Καθορίζεται περιοχή, για συνολικό αριθμό 
1.550 θέσεων στάθμευσης, περικλειόμενη από τις οδούς: Θεμ. Σοφούλη 
- Όριο Στρατοπέδου Κάδρα από Θ. Σοφούλη μέχρι Μητρ. Καλλίδη - 


Μητρ. Καλλίδη - Όριο Γηπέδου Απόλλωνα Καλαμαριάς από Μητρ. 
Καλλίδη μέχρι Χιλής - Χιλής - Νικ. Πλαστήρα - Προέκταση Πλαστήρα 
μέχρι Στ. Λυκούδη - Στυλ. Λυκούδη - Μητρ. Γεναδίου - Κανάρη - Προ¬ 
έκταση Πόντου - Καφαντάρη - Εφέσσου - Μιαούλη - Ανδρούτσου - Κα- 
ρατάσου - Ερυθρού Σταυρού - Καπαδοκίας - Όριο Δήμων Καλαμαριάς 
και Θεσσαλονίκης κατά μήκος των οδών Κηφισιάς, Αιγαίου, Βασ. Ολ¬ 
γας, Μητροπολίτου Κυδωνιών Γρηγορίου, Καθηγ. Ρωσίδη μέχρι δια- 
σταύρωση με οδό Θεμ. Σοφούλη, όπως η περιοχή αυτή φαίνεται περί- 
κλειόμενη με κόκκινη γραμμή στο ίδιο ως άνω διάγραμμα. 

III. Δήμος Αμπελοκήπων: Καθορίζεται περιοχή, για συνολικό αριθμό 
1.200 θέσεων στάθμευσης, περικλειόμενη από τις οδούς: 

Λαγκαδά - Ακριτών - 26ης Οκτωβρίου - Τζων Κέννεντυ - Ελ. Βενι¬ 
ζέλου - Αλκιβιάδου - Λεωφόρος Καλλιθέας - Χαλκοκονδύλη - Αγίων 
Πάντων - Κατσάνη - Κουτήφαρη - Λαγκαδά, όπως η περιοχή αυτή φαί¬ 
νεται περικλειόμενη με κόκκινη γραμμή στο ίδιο ως άνω διάγραμμα. 

IV. Δήμος Συκεών: Καθορίζεται περιοχή, για συνολικό αριθμό 
1.010 θέσεων στάθμευσης, περικλειόμενη από τις οδούς: 

Αγράφων - Επταπυργίου - Βασ. Παύλου - Θάσου - Επταπυργίου - 
Όριο Δήμων Συκεών και Νεαπόλεως κατά μήκος των οδών Βασ. Γε¬ 
ωργίου, Ναυπάκτου, Ρήγα Φεραίου - Όριο Δήμων Συκεών και θεσ/ 
νίκης κατά μήκος των οδών Καυκάσου, Αμαλιάδος, Μακεδονομάχων, 
Μετεώρων, Αρχαία Τείχη μέχρι οδό Αγράφων, όπως η περιοχή αυτή 
φαίνεται περικλειόμενη με κόκκινη γραμμή στο ίδιο ως άνω διάγραμμα. 

V. Δήμος Σταυρουπόλεως: Καθορίζεται περιοχή, για συνολικό 
αριθμό 970 θέσεων στάθμευσης, περικλειόμενη από τις οδούς: 

Λαγκαδά (Λεωφ. Κωνσταντινουπόλεως) - Π. Λεβαντή - Κρυστάλη - 
Θηβών - Λαγκαδά - Κύπρου - Όριο Τομέα Σ.Δ. 1,8 (Ανώνυμη οδό) - 
Λαγκαδά - Πλαταιών - Ζαλόγγου - Ωραιοκάστρου - Παλαιολόγου - 
Μπουμπουλίνας - Εσωτερική Περιφερειακή οδό - Ιθάκης - Καραολή 
Δημητρίου - Γωγούση - Σοφοκλέους - Ακριτών - Λαγκαδά (Λεωφ. 
Κωνσταντινουπόλεως) όπως η περιοχή αυτή φαίνεται περικλειόμενη με 
κόκκινη γραμμή στο ίδιο ως άνω διάγραμμα. 

VI. Δήμος Νεαπόλεως: Καθορίζεται περιοχή, για συνολικό αριθμό 
950 θέσεων στάθμευσης, περικλειόμενη από τις οδούς: 

Λαγκαδά (Λεωφ. Κωνσταντινουπόλεως) - Πριάμου - Καρπενησιώτη 
- Ρήγα Φεραίου - Ναυπάκτου - Βασ. Γεωργίου (Ασβεστοχωρίου) - Θεί- 
ρων - Ιατρίδη - Όριο Δήμων Νεαπόλεως και Πολίχνης δια του Στρατο¬ 
πέδου Στρεμπενιώτη - Αμασείας - Όριο Στρατοπέδου Παύλου Μελά μέ¬ 
χρι οδό Λαγκαδά, όπως η περιοχή αυτή φαίνεται περικλειόμενη με κόκ¬ 
κινη γραμμή στο ίδιο ως άνω διάγραμμα. 

VII. Δήμος Ευόσμου: Καθορίζονται 2 περιοχές, για συνολικό αριθμό 
800 θέσεων στάθμευσης, περικλειόμενες από τις οδούς: 

α) Μεγάλου Αλεξάνδρου - Τζαβέλα - Αγ. Δημητρίου - Μακεδονομά¬ 
χων - Τζων Κέννεντυ - Προέκταση Αλεξ. Παπάγου - Μεγ. Αλεξάνδρου - 
Όριο Δήμων Ευόσμου και Ελευθερίου - Αλεξ. Παπάγου - Μιαούλη - 
Κύπρου - Ιουλιανού - Παπαδιαμάντη - Αγίου Δημητρίου - Δημ. Καρα¬ 
ολή και 

β) Μοναστηριού - Όριο Δήμου Ευόσμου και Μενεμένης από οδό Μο¬ 
ναστηριού μέχρι γραμμές Ο.Σ.Ε. - Όριο γραμμών Ο.Σ.Ε. μέχρι δια¬ 
σταύρωση με οδό Μοναστηριού, όπως οι περιοχές αυτές φαίνονται περι¬ 
κλειόμενες με κόκκινη γραμμή στο ίδιο ως άνω διάγραμμα. 

VIII. Δήμος Πολίχνης: Καθορίζεται περιοχή, για συνολικό αριθμό 
680 θέσεων στάθμευσης, περικλειόμενη από τις οδούς: 

Αμασείας - Όριο Δήμων Πολίχνης και Νεαπόλεως δια του Στρατο¬ 
πέδου Στρεμπενιώτη - Ιατρίδη - θείρων - Μαυροκορδάτου - Νικηταρά - 
Παπαναστασίου - Ελπίδος - Δασυλίου - Καυκάσου - Φοίνικος - Βασ. Γε- 
ωργίου - Όριο Στρατοπέδου Παύλου Μελά μέχρι οδό Αμασείας, όπως η 
περιοχή αυτή φαίνεται περικλειόμενη με κόκκινη γραμμή στο ίδιο ως 
άνω διάγραμμα. 

IX. Δήμος Ελευθερίου: Καθορίζεται περιοχή, για συνολικό αριθμό 
380 θέσεων στάθμευσης, περικλειόμενη από τις οδούς: 

Μοναστηριού - Παν. Τσαλδάρη - Σαμοθράκης - Βερμίου - Αλεξ. Πα¬ 
πάγου - Όριο Δήμων Ελευθερίου και Ευόσμου - Μεγ. Αλεξάνδρου - 
Σκρα - 25ης Μαρτίου - Μιαούλη - Μοναστηριού, όπως η περιοχή αυτή 
φαίνεται περικλειόμενη με κόκκινη γραμμή στο ίδιο ως άνω διάγραμμα. 

X. Δήμος Μενεμένης: Καθορίζεται περιοχή, για συνολικό αριθμό 
365 θέσεων στάθμευσης, περικλειόμενη από τις οδούς: 

Μοναστηριού - Πάροδος - Γιαννιτσών - Οριο Δήμων Μενεμένης και 
Θεσσαλονίκης κατά μήκος των οδών Γιαννιτσών, Βασ. Γεωργίου, Μο¬ 
ναστηριού, Βασ. Κωνσταντίνου - Όριο Δήμων Μενεμένης και Αμπελο¬ 
κήπων κατά μήκος της οδού Αλκιβιάδου - Όριο Δήμων Μενεμένης και 
Ευόσμου κατά μήκος των οδών Δενδροποτάμου - Θ. Χατζίλου - Δελ¬ 
φών - Ναυάρχου Κουντουριώτη - Μητροπολίτη Αιμιλιανού - Οριο 

Γραμμών Ο.Σ.Ε. μέχρι οδό Μοναστηριού, όπως η περιοχή αυτή φαίνε¬ 
ται περικλειόμενη με κόκκινη γραμμή στο ίδιο ως άνω διάγραμμα. 

XI. Δήμος Πυλαίας: Καθορίζεται περιοχή, για συνολικό αριθμό 360 
θέσεων στάθμευσης, περικλειόμενη από τις οδούς: 

Αιακού - Σταγειρίτη - Οριο Δήμων Πυλαίας και Θεσ/νίκης κατά μή¬ 
κος των οδών Κονίτσης, Αεροπού, Πανταζίδη μέχρι διασταύρωση με 
οδο Δημ. Τσιαπάνου και εκείθεν διαγωνίως μέχρι διασταύρωση των 
οδών Εφταλιώτη και Αιακού, όπως η περιοχή αυτή φαίνεται περικλειό¬ 
μενη με κόκκινη γραμμή στο ίδιο ως άνω διάγραμμα. 

XII. Δήμος Τριανδρίας: Καθορίζεται περιοχή, για συνολικό αριθμό 
320 θέσεων στάθμευσης, περικλειόμενη από τις οδούς: 

Ορτανσίας - Μιαούλη - Αθ. Διάκου - Ζαΐμη - Γεναδίου - Παύλου 
Μελά - Οριο Δήμων Τριανδρίας και Θεσσαλονίκης κατά μήκος των 
οδών Σ. Κυριακίδη, Αμοργού, Ορτανσίας, όπως η περιοχή αυτή φαίνε¬ 
ται περικλειόμενη με κόκκινη γραμμή στο ίδιο ως άνω διάγραμμα. 

XIII. Δήμος Αγίου Παύλου: Καθορίζεται περιοχή, για συνολικό 
αριθμό 215 θέσεων στάθμευσης, περικλειόμενη από τις οδούς: 

Γ. Βιζυηνού - Βρυάνδου (Μιχ. Καραολή) - Αυξεντίου μέχρι διασταύ¬ 
ρωση με οδό Γ. Βιζυηνού και από τις οδούς: 

Λεωφόρος ΟΧΙ - Κονίτσης - Αθαν. Διάκου - Καβάλας - Όριο Δήμων 
Αγ. Παύλου και Συκεών κατά μήκος των οδών Ανθέων, Ελ. Βενιζέλου 


μέχρι διασταύρωση με Λεωφόρο ΟΧΙ, όπως η περιοχή αυτή φαίνεται 
περικλειόμενη με κόκκινη γραμμή στο ίδιο ως άνω διάγραμμα. 

2. Αντίτυπο σε φωτοσμίκρυνση του παραπάνω σχετικού διαγράμμα¬ 
τος που θεωρήθηκε από τον Προϊστάμενο της Διεύθυνσης Τοπογραφι¬ 
κών Εφαρμογών με την 83510/1991 πράξη που δημοσιεύεται με το 
παρόν Διάταγμα. 

Άρθρο 2 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 21 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 7682 (3) 

Τροποποίηση του ρυμοτομικού σχεδίου πόλης Ελασσόνας Ν. Λάρισας 
στα Ο.Τ. 320Β και Γ. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκε και συμπληρώθηκε και ειδικότερα τα άρθρα 3 
και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α)και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

. 3. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικότερα το άρθρο 1 αυτού. 

4. Την υπ’ αριθ. 95/1991 απόφαση του Δημοτικού Συμβουλίου 
Ελασσόνας. 

5. Την υπ’ αριθ. 248/1991 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 11ης/1991 συνεδρίας. 


Επειδή ο προβλεπόμενος πεζόδρομος μεταξύ των Ο.Τ. 320Β και Γ 
δεν λύνει ουσιαστικά προβλήματα κυκλοφορίας ενώ απεναντίας δη¬ 
μιουργεί προβλήματα με τις ρυμοτομίσεις γι’ αυτό, αποφασίζουμε: 

Άρθρο 1 

Εγκρίνουμε την τροποποίηση του ρυμοτομικού σχεδίου πόλης Ελασ¬ 
σόνας με την κατάργηση του πεζόδρομου μεταξύ των Ο.Τ. 320Β και 
320Γ και δημιουργία νέου Ο.Τ. 320Β, όπως ορίζεται στο τοπογραφικό 
διάγραμμα που συνοδεύει την παρούσα απόφαση. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερία της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί 15μερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 4 Νοεμβρίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

